 Ka sokow aqoonta ballaadhan ee loo yeesho Quraanka iyo Xadiiska, waxaa kale oo loo baahan yahay, matalanba, in qofku yaqaano waxa dadka maslaxadi ugu jirto ama madaro, inuu yaqaano ujeedooyinka wacan ee diinta Islaamku higsanayso sida caddaaladda, runta, horumarinta nolosha iyo garashada aadmiga iwm, inuu yaqaano sida looga qiyaas qaato aayadaha quraanka iyo Axaadiista sugan ee dad badani ka soo weriyeen rasuulka , iyo inuu yaqaano masalooyinka lagu midaysan yahay ama muslinku u badan yahay. 